# Általános információk:

**Tanterv:** Szerkezet-Építőmérnök MSc

**Tantárgy neve: Vállalkozás a kivitelezésben**

**Tantárgy kódja:** MSM053MLEP **Szemeszter:** 01

**Kreditek száma: 2**

**A heti órák elosztása:** 2 ea (7 alkalommal)

**Értékelés:** évközi jegy (f)

**Előfeltételek: előfeltétel esetén tantárgy neve, kódja -**

Tantárgy felelős: Dr. Mészáros Bernadett, egyetemi adjunktus

 Iroda: 7624 Magyarország, Pécs, Boszorkány u. 2. B-342

 E-mail: meszaros.bernadett@mik.pte.hu

 Munkahelyi telefon: +36 72 503 650 / 23835

Oktatók: Dr. Mészáros Bernadett, egyetemi adjunktus

 Iroda: 7624 Magyarország, Pécs, Boszorkány u. 2. B-342

 E-mail: meszaros.bernadett@mik.pte.hu

 Munkahelyi telefon: +36 72 503 650 / 23835

## Tárgyleírás

## A kurzus során a hallgatók megismerik az üzleti gazdálkodási logikába ágyazva ismerik meg a beruházás előkészítés legfontosabb feladatait.. A szükséges gazdasági, finanszírozási és piaci ismeretek átadása a létesítménymegvalósítási ciklus folyamatában jelenik meg. Az előkészítés alapelemének tekinthető megvalósíthatósági tanulmányból az üzleti terv készítésének kiemelésével kerülnek tárgyalásra pénzügyi és piaci aspektusai a témának. A tárgy során a beruházáselőkészítés folyamata, az egyes egységekhez tartozó feladatok, szereplők megismertetésre kerülnek, a beruházások általános módszertani eszközeinek teoretikus bemutatását azok felhasználási, gyakorlati alkalmazását esettanulmányokon keresztül mutatjuk be. A kurzus különös figyelmet szentel az építőipari vállalkozás sajátosságaira. azaz az építési projekt megvalósításához szükséges speciális vállalkozói ismeretekre, a megbízástól a megvalósításig.

## Oktatás célja

A létesítménymegvalósítási ciklus fázisainak megismertetésébe ágyazottan gazdasági-finanszírozás-piaci tudás átadása, annak gyakorlati hasznosíthatóságát szem előtt tartva. A létesítmény teljes életciklusát tekintő üzleti terv logikájának megértetése által az építmények fenntarthatósága valódi súlyt kap, és segíti a fenntarthatóság tervezésbe, beruházás előkészítésbe integrálását.

## Tantárgy tartalma

Gyakorlat:

2. hét: Sikerorientált beruházásbonyolítás általános kérdései. A fejlesztési stratégia, mint a beruházás központi eleme.

4. hét: A létesítmény megvalósítási ciklus, elemei, főbb feladatok és szereplők, megvalósíthatósági tanulmány fejezetei. Projektstratégia és szerződéskötési stratégia.

6. hét: Tenderezés a kivitelezésben, közbeszerzési eljárás. Vállalkozási szerződések típusai, az egyes típusok tartalmi elemei. – Prekáczka Judit óraadó órája

8. hét: Megvalósíthatósági tanulmány. A fejlesztési stratégia és a projektlogika.

10. hét: Erőforrástervezés, a beruházás pénzügyi terve és a költségbecslések hierarchiája. Az üzleti terv felépítése.

11. hét: A projekt kontroll elemei. A beruházás kockázatelemzése.

13. hét: Konzultáció.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

## Jelenléti és részvételi követelmények

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha levelező tagozaton egy tantárgy esetén a tantárgyi tematikában előirányzott foglalkozások több mint 50%-áról hiányzott.

A jelenlét ellenőrzésének módja: jelenléti ív

**Számonkérések**

**Félévközi ellenőrzések, teljesítményértékelések és részarányuk a minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *Beadandó házi feladat – beruházás előkészítéshez kapcsolódó részfeladatok kidolgozása, a félév elején megadott szempontok szerint, 2-3 fős csoportokban* | *max 100 pont* | *100%* |

1. Félévközi jeggyel záruló tantárgy (PTE TVSz 40§(3))

**Pótlási lehetőségek módja, típusa** (PTE TVSz 47§(4))

Pótlásra az utolsó órán, illetve a vizsgaidőszak első két hetében van lehetőség.

**Az aláírás megszerzésének feltétele**

* Az órák látogatása min. 50% részvétellel, az órai 1 egyéni feladat elkészítése min. 50% készültségi szinten

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

## Irodalom

Kötelező irodalom és elérhetősége

* dr. Husti István: Beruházási kézikönyv –vállalkozóknak, vállalatoknak, Műszaki Könyvkiadó, 2005. Budapest, pp1-492
* dr. Kukai Tibor – dr. Mészáros Bernadett: a tantárgyhoz készített módszertani segédanyagok, és órai prezentációk, melyek a hallgatóknak átadásra kerülnek
* Útmutató nagyprojektekhez, PMSZ Építési tagozat, 2023 (elektronikus jegyzetként átadásra kerül)
* The LogeFrame Handbook, World Bank, 112 p (elektronikus jegyzetként átadásra kerül)
* Zéman Zoltán, Béhm Imre: A pénzügyi menedzsment controll elemzési eszköztára, Akadémiai Kiadó 2017. Hivatkozás: <https://mersz.hu/zeman-behm-a-penzugyi-menedzsment-controll-elemzesi-eszkoztara>

Ajánlott irodalom és elérhetősége

* dr. Papp Péter – dr. Szűcs: Edit Beruházási alapismeretek, Terc Kiadó, 2013, Budapest, online hozzáférhető jegyzet, pp 1-129
* Az építészmérnök szerepe a kivitelezésben ppt, Wéber László címzetes egyetemi docens, vállalkozási és marketing igazgató/Magyar Építő Zrt., 2009. február
* Klein Sándor - Dr. Szirmai Péter, 2009: Üzleti tervezés - Üzleti gondolkodás - Induló vállalkozások tervezése
* Dr. Marcsa Attila, 2016: Üzleti környezet, oktatási segédanyag, BME Gazdaság- és Társadalomtudományi Kar Üzleti Tudományok Intézet
* <https://www.aia.org/practice-landing-menu>
* Szőllősi László – Szűcs István: Az üzleti terv készítés alapjai, Debreceni Egyetem, 2016, pp1-116, elektronikusan elérhető jegyzet
* Sodics Judit – Dr. Jarjabka Ákos, 2007: Pénzügyi alapismeretek – A vállalkozások beruházásai és finanszírozásuk, Baranya Megyei Vállalkozói Központ

## Oktatási módszer

1. *tematika szerinti előadások, az előadásokhoz kapcsolódóan a módszertani eszközök gyakorlati alkalmazása egy-egy eset ismertetése által is átadásra kerül*
2. *a jogi, szerződéses órát vendégoktatóként Prekácka Judit tartja*
3. *vendégként előre egyeztetten részt vesz egy órán dr. Kukai Tibor a kamara korábbi elnöke vagy Bocz Gábor a kamara jelenlegi elnöke, és tart előadást a mérnöki pályaválasztásról és gyakorlati beruházási esetet ismertet. Ennek függvényében az előre meghatározott ütemterv picit módosulhat.*
4. *a beadandó feladathoz pontos útmutató, sablon kiadásra kerül az év elején*
5. *a feladat első beadását követően javítási lehetőség és konzultációs lehetőség a hallgató rendelkezésére áll*

Metodika és szempontrendszer:

*Elméleti módszertani ismeretek átadása*

*Hazai beruházási projektek esettanulmány jellegű feldolgozása, a módszertan gyakorlatba ültetése*

*A feladatról pluszban konzultációs lehetőség – egyéni, vagy kisebb csoportos*

# Részletes tantárgyi program és követelmények

Feladatok és követelményrendszerük

* **A féléves teljesítendő feladat:**

Gyakorlati munka:

kiadása az első órán megtörténik szóban és írásban. Az elkészítéshez a segédanyagok szintén az első konzultáció alkalmával átadásra kerülnek.

3 egységből álló projektterv kidolgozása.

A projektterv tartalma a feladatlapon meghatározott részletezettséggel és szempontok szerint: projektadatlap és területi illeszkedés, beruházási költségbecslés és kockázatelemzési és intézkedési terv munkarészekből áll. Az elfogadás minimális feltétele mindhárom munkarész elfogadható szintű teljesítésével, azaz nem fogadható el az a munka, mely összességében eléri a 40%-ot viszont kihagy egy munkarészt.

Megvalósítás: két maximum három fős csoportmunkában.

Határidő: a nyers tervet kérjük a félév utolsó konzultációjára, véglegesíteni pedig, a konzultációt követő 14 napon belül, teams feladatbeadó rendszeren keresztül történik.

Az anyagokat előzetesen megküldhetik, kérdéseiket elküldhetik: meszaros.bernadett@mik.pte.hu

*
* **A féléves jegyet 100%-ban határozza meg a feladat teljesítése, elégséges feltétele mindhárom feladatrész elfogadható szintű teljesítése.**

## Program heti bontásban

|  |
| --- |
| Gyakorlat |
| Okta-tási hét | **Téma** | **Kötelező irodalom, oldalszám (-tól-ig)** | **Teljesítendő feladat(beadandó, zárthelyi, stb.)** | **Teljesítés ideje, határideje** |
| 1. |  |  |  |  |
| 2. | Sikerorientált beruházásbonyolítás általános kérdései. A fejlesztési stratégia, mint a beruházás központi eleme. | Beruházási kézikönyv: 33-48.saját jegyzet | beadandó félévközi feladat kiadásaféléves teljesítendő feladat kiadása.  | 14. heti óra + 14 nap. |
| 3. |  |  |  |  |
| 4. | A létesítmény megvalósítási ciklus, elemei, főbb feladatok és szereplők, megvalósíthatósági tanulmány fejezetei, tartalmi elemei. Projektstratégia és szerződéskötési stratégia. Projekt résztvevői és érintettjei. A beruházási alapokmány. | saját jegyzet +Beruházási kézkönyv: 49-6499-114 |  |  |
| 6. | Tenderezés a kivitelezésben, közbeszerzési eljárás. Vállalkozási szerződések típusai, az egyes típusok tartalmi elemei. | beruházási kézikönyv: 119-222 | Prekáczka Judit óraadó órája |  |
| 7. |  |  |  |  |
| 8. | Megvalósíthatósági tanulmány. A fejlesztési stratégia és a projektlogika | saját jegyzet + The LogeFrame Handbook, World Bank, 112p |  |  |
| 9. |  |  |  |  |
| 10. | Megvalósíthatósági tanulmány – erőforrástervezés.A beruházás pénzügyi terve.A beruházási költségbecslések hierarchiája. | saját jegyzet + Beruházási kézikönyv – 327-334, 382-419 |  |  |
| 11. |  |  |  |  |
| 12. | Megvalósíthatósági tanulmány – projektszervezet terve és projektkontroll elemei. Beruházás kockázatelemzése  | saját jegyzet +Beruházási kézkönyv: 84-96302-324 |  |  |
| 13. |  |  |  |  |
| 14. | Konzultáció a féléves feladatról |  | féléves feladat első határideje és konzultáció |  |
| 15. |  |  |  |  |

 ..……………………………….

 Dr. Mészáros Bernadett tantárgyfelelős

 Pécs, 2024.08.28.